OpenLLM-France/wikimedia huggingface dataset:
# Stratford (Califòrnia)

Stratford és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.264 habitants.

## Demografia

Segons el cens del 2000, Stratford tenia 1.264 habitants, 292 habitatges, i 259 famílies. La densitat de població era de 697,2 habitants/km².
Dels 292 habitatges en un 64,4% hi vivien nens de menys de 18 anys, en un 74,3% hi vivien parelles casades, en un 9,9% dones solteres, i en un 11% no eren unitats familiars. En el 8,2% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,33 i el nombre mitjà de persones que vivien en cada família era de 4,57.
Per edats la població es repartia de la següent manera: un 40,8% tenia menys de 18 anys, un 11,7% entre 18 i 24, un 26,4% entre 25 i 44, un 15,7% de 45 a 60 i un 5,3% 65 anys o més.
L'edat mediana era de 24 anys. Per cada 100 dones de 18 o més anys hi havia 106,6 homes.
La renda mediana per habitatge era de 29.205 $ i la renda mediana per família de 35.481 $. Els homes tenien una renda mediana de 33.750 $ mentre que les dones 28.125 $. La renda per capita de la població era de 9.790 $. Entorn del 20,2% de les famílies i el 24,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stratford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Stratford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# South Kingstown

South Kingstown és una població dels Estats Units a l'estat de Rhode Island. Segons el cens del 2000 tenia 27.921 habitants.

## Demografia

Segons el cens del 2000, South Kingstown tenia 27.921 habitants, 9.268 habitatges, i 6.394 famílies. La densitat de població era de 188,8 habitants per km².
Dels 9.268 habitatges en un 34% hi vivien nens de menys de 18 anys, en un 56,4% hi vivien parelles casades, en un 9,4% dones solteres, i en un 31% no eren unitats familiars. En el 24,2% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,07.
Per edats la població es repartia de la següent manera: un 22,5% tenia menys de 18 anys, un 19,8% entre 18 i 24, un 24,4% entre 25 i 44, un 21,7% de 45 a 60 i un 11,6% 65 anys o més.
L'edat mediana era de 34 anys. Per cada 100 dones de 18 o més anys hi havia 87,5 homes.
La renda mediana per habitatge era de 56.325 $ i la renda mediana per família de 67.912 $. Els homes tenien una renda mediana de 50.519 $ mentre que les dones 31.087 $. La renda per capita de la població era de 23.827 $. Aproximadament el 3,1% de les famílies i el 5,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Kingstown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- South Kingstown». American Fact Finder. Oficina del Cens dels Estats Units, 12-01-2010.
# Superaliment

Superaliment és un terme que de vegades es fa servir per a descriure aliments amb alt contingut en fitonutrients que els proporcionen propietats saludables. Des de l'1 de juliol del 2007, la comercialització de productes com a "superaliments" ("superfoods" en anglès) està prohibit a la Unió Europea si no va acompanyat d'especificacions mèdiques que hi donin suport científic.
Per exemple, els nabius són considerats sovint superaliments o bé superfruits pel seu contingut significatiu d'antioxidants, antocians, vitamina C, manganès i fibra dietètica.
Aquest terme no es fa servir en dietètica, i hi ha científics de la nutrició que fins i tot consideren que aquest terme no té significat i pot ser perillós. No hi ha una definició legal sobre el terme superaliment i es pot fer servir com una estratègia comercial.
De la mateixa manera es pot parlar de superbeguda.

## Notes i referències

* ↑ «Superfood 'ban' comes into effect». BBC News, 28-06-2007.
* ↑ Arxivat 2014-06-14 a Wayback Machine. World's Healthiest Foods, in-depth nutrient profile for blueberries
* ↑ Amelia Hill. «Forget superfoods, you can't beat an apple a day». The Observer, 13-05-2007.
* ↑ Caroline Stacey. «"Superfoods"». BBC Food. Arxivat de l'original el 2007-12-03. [Consulta: 28 gener 2011].
# Caroline Mani

Caroline Mani (Besançon, Doubs, 18 de gener de 1987) és una ciclista francesa. Especialista en ciclocròs, ha guanyat una medalla als Campionats del món.

## Palmarès en ciclocròs

* 2009-2010
** Campiona de França en ciclocròs
* 2010-2011
** Campiona de França en ciclocròs
* 2015-2016
** Campiona de França en ciclocròs
* 2016-2017
** Campiona de França en ciclocròs

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa 1 a procyclingstats.com
* Fitxa 2 a procyclingstats.com
# Camp de forces (química)

En modelat molecular, un camp de forces fa referència a la forma i els paràmetres de funcions matemàtiques que s'utilitzen per a descriure l'energia potencial d'un sistema de partícules.

## Bibliografia

* Israelachvili, J. N. (1992). Intermolecular and surface forces. San Diego: Academic Press. ISBN 0-12-375181-0.
# Concili de Narbona del 875

El concili de Narbona del 875 fou una reunió de bisbes de la província de Septimània.
Només és conegut perquè el papa Joan VIII va escriure una carta a l'arquebisbe Sigebud de Narbona de la qual es desconeix la data en què explicava que un clergue de Narbona havia provocat un tumult i fou agafat per un dels que eren al lloc, el va aixecar a l'aire i el va tirar amb tanta força contra el seu propi germà que aquest fou esclafat; els bisbes de la província s'havien limitat a suspendre al sacerdot i van remetre el judici definitiu a Joan VIII. El papa es va excusar de jutjar allò que no havia estat prou instruït i va encarregar Sisebud d'examinar-ho amb el bisbe diocesà i sis altres de la rodalia en un concili provincial és a dir un sínode. Es coneix una altra carta de Joan VIII a Aganulf, bisbe del Gavaldà, i se sospita que n'hi ha una tercera a Ramon, bisbe de Tolosa en la qual confirma els privilegis d'aquesta església i dels monestirs de Sant Sadurní i de Santa Maria de la Daurada.
El resultat del concili és desconegut.

## Referències

* ↑ la data és aproximada, no se sap amb certesa en quin any es va fer

## Bibliografia

* Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).
# Constantine Phaulkon

Constantine Phaulkon, nascut Κωσταντής Γεράκης o Costantin Gerachi (en grec: Κωνσταντῖνος Γεράκης, Konstantinos Gerakis; "γεράκι", en grec vol dir "falcó") també conegut pels francesos simplement com Monsieur Constance, o el noble títol tailandès เจ้าพระยาวิชาเยนทร์ (Chaophraya Wichayen) i en portugués Constantino Falcão (1647 – 5 de juny de 1688) fou un aventurer grec que va arribar a ser primer conseller del rei Narai del regne d'Ayutthaya. Phaulkon és un personatge molt controvertit en la història tailandesa. assuming the title Chaophraya Wichayen.$^{:59,64}$
Nascut a Cefalònia (Grècia), Phaulkon va arribar a Ayutthaya l'any 1675 a bord d'un vaixell comercial anglès. Durant la seva estada a Londres, havia canviat el seu cognom “Gerakis” (grec) per “Phaulkon” (anglès) (tots dos signifiquen falcó). Gràcies a la seva facilitat per als idiomes (a més del grec, la seva llengua materna, parlava anglès, francès, portuguès, malai i tailandès), va aprendre tailandès ràpidament i va començar a treballar en la cort del rei Narai com a traductor. Gràcies a les seves connexions amb la Companyia Britànica de les Índies Orientals, va ascendir ràpidament al lloc de conseller del rei.
El seu ascens va crear certs rancors entre els tailandesos de la cort. Quan el rei Narai va caure molt malalt, va córrer el rumor que Phaulkon volia utilitzar al successor designat al tron de Tailàndia, Phra Pui, per controlar el poder. En un cop d'estat iniciat per Phetracha; Phaulkon, els que el van recolzar i Phra Pui van ser arrestats i executats el 5 de juny de 1688 a Lopburi. Després de la mort del rei Narai, Phetracha va passar a ser el nou rei d'Ayutthaya i va començar un règim de xenofòbia.

## Referències

* ↑ When Bangkok was just a French fort
* ↑ Chakrabongse, C., 1960, Lords of Life, London: Alvin Redman Limited
* Smithies, Michael (2002), Three military accounts of the 1688 "Revolution" in Siam, Itineria Asiatica, Orchid Press, Bangkok, ISBN 974-524-005-2
* Cangelaris, P.D. (2011), History and Genealogy of the Cangelari Family of Cephalonia (16th-20th Centuries), Corfu 2011, (in Greek), ISBN 978-960-85532-2-4
* Cangelaris - Kefalonitiki Proodos No.3: Παναγιώτης Δ. Καγκελάρης, "Κωσταντής Γεράκης (Constance Phaulkon) - Μια νέα γενεαλογική προσέγγιση", from: Η Κεφαλονίτικη Πρόοδος, Περίοδος Β', τεύχος 3 (Ιούλιος-Σεπτέμβριος 2012) (in Greek)
* Cangelaris - Kefalonitiki Proodos No.7: Παναγιώτης Δ. Καγκελάρης, "Το γαλλικό οικόσημο του πρωτοσύμβουλου Κωσταντή Γεράκη (Constance Phaulkon)", from: Η Κεφαλονίτικη Πρόοδος, Περίοδος Β', τεύχος 7 (Ιούλιος-Σεπτέμβριος 2013) (in Greek)

## Enllaços externs

* (anglès) George A. Sioris, Phaulkon - The Greek First Counsellor at the Court of Siam: An Appraisal, Bangkok 1988 ISBN 974-8298-41-8.
* (francès) Memoires de Siam - Les personnages - Phaulkon, Monsieur Constance
# Colibrí cua d'estel vermell

El colibrí cua d'estel vermell (Sappho sparganurus) éés una espècie d'ocell de la subfamília dels lesbins (Lesbiinae) dins la família dels troquílids (Trochilidae) i única espècie del gènere Sappho (Reichenbach, 1849). Habiten zones andines des del nord de Bolívia fins Xile central.

## Referències

* ↑ «Colibrí cua d'estel vermell». Cercaterm. TERMCAT, Centre de Terminologia. Rev. 11 octubre 2024(català)
# Colibrí cua de cinta becnegre

El colibrí cua de cinta becnegre (Trochilus scitulus) és una espècie d'ocell de la família dels troquílids (Trochilidae) que habita zones boscoses de l'orient de l'illa de Jamaica.
# Comarques del Túria-Xúquer del País Valencià

Les Comarques del Túria-Xúquer són una regió valenciana que comprèn les comarques per on transcorren els rius Túria i Xúquer.
Gran part d'aquesta regió es tracta de l'àrea d'influència metropolitana de la Ciutat de València. A vegades, també es considera com a part de la regió de les Comarques Centrals, com així descriuen Joan Soler i Riber, o Manuel Sanchis i Guarner, en les seues respectives descripcions geogràfiques en diverses publicacions.
Els antecedents històrics d'aquesta regió es poden trobar en la Governació de València que, de retruc, es dividia en la Lloctinència de Xàtiva i la Lloctinència de València, divisió que perdurà des del segle xiv fins al segle xviii.
Lingüísticament, la part nord del Xúquer d'aquesta regió parla la subvarietat dialectal del valencià central, i les poblacions al sud d'aquest riu parlen el dialecte meridional. El propi riu Xúquer fa de zona de transició lingüística, de tal manera que, a poblacions com Albalat de la Ribera, Sueca o Cullera, tot i estar al nord, al seu parlar predominen trets de la variant meridional per sobre de la variant central.

## Comarques

Comprèn les següents comarques:
* L'Horta Nord.
* L'Horta Sud.
* La Ribera Alta.
* La Ribera Baixa.
* El Camp de Túria.
* El Camp de Morvedre.

## Bibliografia

* Conselleria d'Administració Publica. Proposta de demarcacions territorials homologades, 1988, p. 104.
# Constantí Diògenes (fill de Romà IV)

* Per a altres significats, vegeu «Constantí Diògenes».
Constantí Diògenes, en grec medieval Κωνσταντίνος Διογένης, mort l'any 1073, va ser un noble romà d'Orient fill de l'emperador Romà IV Diògenes.
Constantí era l'únic fill de Romà IV Diògenes i de la seva primera esposa, de la que no es coneix el nom, una filla d'Alusian de Bulgària. Estava exclòs de la línia successòria pel nou casament del seu pare amb l'emperadriu vídua Eudòxia Macrembolitissa l'any 1068. El nom de Constantí el portava pel seu avi, el general Constantí Diògenes, mort el 1032.
Es va casar amb Teodora Comnena, germana d'Aleix I Comnè (emperador del 1081 al 1118), durant el regnat del seu pare. La seva filla, Anna, més endavant es va casar amb Uroš I de Raška, gran príncep d'aquell país. Constantí va morir en una batalla el 1073.

## Referències

* ↑ Neville, Leonora. Heroes and Romans in Twelfth-Century Byzantium: the Material for History of Nikephoros Bryennios. Cambridge: Cambridge University Press, 2012, p. 77, 106. ISBN 9780511933967.
* ↑ Finlay, George. A History of Greece from its conquest by the Romans to the present time, B.C. 146 to A.D. 1864. 3. The Byzantine and Greek Empires 2 A.D. 1057-1453. Oxford: Clarendon Press, 1877, p. 55, 74.
# Constantí Gómez i Salvador

Constantí Gómez i Salvador (València, 1865 - 1937) va ser un pintor valencià.
Va ser deixeble de Francesc Garcia i Marco i de Joan Peiró. Va conrear tots el gèneres, especialment el paisatge i la pintura d'història, emprant tant la tècnica de l'aquarel·la com la de l'oli, i en quadres preferentment de petit format. Va ser professor a València i Manises. Va ser premiat a l'Exposició Regional Valenciana del 1909. Exercí també la docència, a Manises i a València.
L'any 1932 va ser un dels signataris de les Normes de Castelló, que suposaven per a la varietat valenciana de la llengua catalana la transposició dels criteris ortogràfics de Pompeu Fabra.

## Bibliografia

* Article Constantino Gómez Salvador de l'Enciclopedia de la Comunidad Valenciana. Editorial Prensa Valenciana. València, 2005. ISBN 84-87502-56-3 (castellà)
* «Constantí Gómez i Salvador». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Obra de Gómez Salvador a Paisajistas españoles del siglo XIX y XX
# Convalescència

La convalescència (del llatí convalescentĭa "cobrar forces") és el període que va des del final de la malaltia, fins a aconseguir la recuperació completa de la salut. També es denomina a l'estat d'un malalt en procés de restabliment.
La convalescència és un període de recuperació gradual de la salut després de patir una malaltia, un accident o d'una intervenció quirúrgica. Es refereix a l'última etapa d'una malaltia quan el pacient torna a la normalitat, però en algunes malalties infeccioses el pacient pot seguir sent un focus d'infecció, independentment de trobar-se millor. En aquest període, el pacient pot estar-se al seu domicili, i realitzar visites al seu metge; o continuar ingressat en un hospital a l'espera de l'alta mèdica.

## Vegeu també

* Història natural de la malaltia

## Referències

* ↑ «convalescència». Diccionari de la llengua catalana de l'IEC. Institut d'Estudis Catalans.
* ↑ «Convalescència». Gran Diccionari de la Llengua Catalana. Barcelona: Grup Enciclopèdia Catalana.
* ↑ Franco Chávez SA, González Machuca JJ, Pinto Hernández R. Convalecencia. Revista Universidad de Guadalajara. 2003 verano; (28). Arxivat 2011-01-14 a Wayback Machine. ISSN 1405-8588
# Convecció atmosfèrica

La convecció atmosfèrica és el resultat de la inestabilitat meteorològica en una determinada massa d'aire. La inestabilitat prové principalment de la diferència de temperatura entre les diferents capes de l'atmosfera. És sovint la responsable de gran part del temps atmosfèric advers en el món.
Existeixen alguns arquetips d'inestabilitat atmosfèrica generals que corresponen a la convecció o la manca d'ella. Els gradients adiabàtics positius i/o accentuats (la temperatura es refreda ràpidament amb l'alçada) suggereixen que sigui més probable la formació atmosfèrica, en canvi els gradients adiabàtics negatius i/o dèbils és menys probable la formació atmosfèrica. Això es deu al fet que una massa d'aire desplaçada es pot convertir en major o menor alçada, tenint en compte el canvi de temperatura adiabàtic (conforme amb l'altura) en entorns amb relatiu poc gradient adiabàtic.
La convecció comença en el nivell de convecció lliure (NCL) i a mesura que avança la convecció, s'eleva a la capa de convecció lliure (CCL), fins que assoleix el nivell d'equilibri. Si la massa d'aire té el suficient impuls, ascendirà fins que la flotabilitat negativa desceleri la massa d'aire i l'aturi. Com més temps sigui activa l'àrea de convecció, teòricament més temps s'estarà accelerant. El procés de convecció condueix a la formació de la majoria de les tempestes, especialment en regions de latituds baixes i mitjanes de la terra.

## Referències

* ↑ Doswell III, Charles A. «Severe Convective Storms, an Overview» (en anglès). American Meteorological Society, 01-05-2000. Arxivat de l'original el 2008-10-06. [Consulta: 16 desembre 2008].
* ↑ Error: hi ha títol o url, però calen tots dos paràmetres.Davies, Jonathan M. «».
# Corn d'Or

El Corn d'Or (en turc: Haliç; en grec antic: Χρυσοκέρας, Khrisokeras (literalment 'banya d'or') és un estuari i port natural que ha tingut molta influència sobre el desenvolupament de la ciutat d'Istanbul al llarg de tota la seva història. Aquesta ria estreta divideix el costat europeu de la ciutat en dues parts: la ciutat vella i la part de Gàlata. Té aproximadament 8 km de longitud, des de l'obertura extensa sobre el Bòsfor fins a l'entrada de la vall, on desemboquen dos rierols. És un port natural summament segur, on no hi ha ni marea ni corrents.
Durant l'edat mitjana hi havia una enorme cadena entre Gàlata i Constantinoble que servia de defensa marítima per a la capital de l'Imperi Romà d'Orient.
S'anomena així a causa de les terres fèrtils que antigament l'envoltaven, a la gran varietat de peixos i a la bellesa de la seva forma semblant a una banya. Al llarg de la seva història, 10 ponts van ser construïts per a unir les dues riberes, des del primer que va ser molt senzill durant l'època de Justinià I, fins als ponts d'ús militar construïts en el segle xv per Mehmet el Conqueridor durant el setge.
Dels tres ponts que hi ha actualment, el més famós és el pont de Gàlata, que uneix el barri d'Eminönü amb el de Beyoğlu. Ple de pescadors tot el dia, que contrasten amb el moviment constant d'aquest centre neuràlgic.

## Referències

* ↑ Ruiz-Domènec, Hernández de la Fuente i García, 2022, p. 32.

## Bibliografia

* Ruiz-Domènec, J. E.; Hernández de la Fuente, D.; García, J. C. «Byzantium: De erfenis van het Romeinse Rijk» (en neerlandès). National Geographic, 2022.
# Corn

* No s'ha de confondre amb Korn.
«Corn» té aquests significats:
* Corn de l'abundància o cornucòpia, banya buidada que vessa de flors, fruites i riqueses i simbolitza l'abundància.
* Biologia:
** Corn (mol·lusc), mol·lusc marí.
** Corn o banya, protuberància punxeguda de la pell al cap de diversos mamífers.
* Geografia: Còrn, municipi francès del departament de l'Òlt.
* Música:
** Corn (instrument musical), instrument musical de vent, originàriament format per una banya buidada i foradada a la punta
** Corn anglès, instrument musical de la família del vent fusta, emparentat amb l'oboè
Viccionari
# Colí cara-roig

El colí cara-roig (Rhynchortyx cinctus) és una espècie d'ocell de la família dels odontofòrids (Odontophoridae) que habita la selva humida al vessant del Carib, d'Hondures, Nicaragua i Costa Rica, i ambdues vessants de Panamà, oest de Colòmbia i nord-oest de l'Equador. És l'única espècie del gènere Rhynchortyx.
# Context (desambiguació)

«Context» té aquests significats:
* Context, circumstàncies d'un fet dramàtic, històric, científic o de qualsevol altra mena
* Context lingüístic, en lingüística, una part del discurs
* Context (informàtica)
# Comunicació entre processos

La comunicació entre processos, en anglès IPC (Inter-process Communication), és una funció bàsica dels sistemes operatius. Els processos poden comunicar-se entre ells mitjançant la compartició d'espais de memòria, ja siguin variables compartides o buffers, o mitjançant les eines proveïdes per les rutines d'IPC.

## Bibliografia

* Silberschatz, Abraham; Galvin, Peter Baer (1999). Sistemas operativos (5ª ed). Addison Wesley Longman. ISBN 968-444-310-2. (castellà)
* Stallings, William (2005). Sistemas operativos: aspectos internos y principios de diseño (5ª ed). Pearson Prentice Hall. ISBN 978-84-205-4462-5. (castellà)

## Referències

* ↑ «Basic Guide of Interprocess Communication and Pipes | Technotif» (en anglès). Technotif, 19-02-2014.
# Corrent de Benguela

El Corrent de Benguela és un corrent oceànic fred que es forma al sud de l'Atlàntic i flueix cap al nord paral·lel a la costa oest d'Àfrica. Rep el seu nom de la ciutat angolenya de Benguela.
S'estén aproximadament des de Cap Point al sud fins a la posició del Front-Angola-Benguela al nord, al voltant de la latitud 16° sud. Està conduïda pels vents alisis del sud-est. Dins del mar, aquests vents fan aflorar nutrients i augmenten la productivitat marina dels ecosistemes i dels peixos en particular.

## Límits

Les aigües que originen el corrent de Benguela inclouen aigües dels oceans Atlàntic sud i Índic, aigües subtropicals termoclines, aigües tropicals baixes en oxigen; i aigües més fredes i profundes. El corrent de Benguela fa de 200 a 300 km d'ample. El seu límit occidental està mal definit, però en canvi està ben definit el seu front tèrmic entre les aigües associades amb el Sistema Benguela d'Aflorament i les aigües de sud-est atlàntic.
On s'uneixen les aigües fredes del Corrent Circumpolar Antàrtic-Benguela amb les calentes del Corrent Agulhas i les seves retroflexions es presenta el ric ecosistema marí del Cap de Bona Esperança.

## Pesca

Els peixos més abundants en el sistema Benguela són Sardinops i Engraulis. Sardinops ocelata (pilchard) va ser intensament pescat des del 1950, i se'n capturaren unes 1,3 milions de tones. Des d'aleshores, la pesca de Sardinops ha entrat en declivi i Engraulis capensis (anchovy) ha agafat el seu lloc.

## Referències

* ↑ Mann, K.H., Lazier, J.R.N. (2006) "Dynamics of Marine Ecosystems: Biological-Physical Interactions in the Oceans." Oxford: Blackwell Publishing Ltd. ISBN 1-4051-1118-6

## Enllaços externs

* Benguela current Arxivat 2016-05-07 a Wayback Machine.
* Hydrogen Sulfide and Dust Plumes along the Coast of Namibia - Earth Observatory (NASA) 10 d'agost, 2010
# Corinne Le Gal

Catherine Marsal (Gennevilliers, 1 de juny de 1961) fou una ciclista francesa, guanyadora d'una medalla de plata als Campionat del món en contrarellotge per equips. Va combinar la carretera amb la pista.

## Palmarès en ruta

* 1988
** 1a a la París-Bourges
* 1990
** Vencedora d'una etapa al Tour de l'Aude
* 1991
** Vencedora d'una etapa al Tour de la CEE

## Palmarès en pista

* 1990
** Campiona de França en Puntuació

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it